V Bratislave, dňa 25.10.2021

**Výzva na predloženie ponuky**

# pri zadávaní zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

|  |  |  |
| --- | --- | --- |
| 1. **1. 1.** | 1. **Identifikácia verejného obstarávateľa:** |  |
|  | Verejný obstarávateľ: | Správa štátnych hmotných rezerv Slovenskej republiky |
|  | Sídlo: | Pražská 29, 812 63 Bratislava |
|  | Zastúpený: | Ing. Ján Rudolf, PhD., predseda |
|  | IČO: | 30 844 363 |
|  | IBAN: | SK8681800000007000126238 |
|  | SWIFT: | SPSRSKBA |
|  | Kontaktná osoba/tel. č. | Ing. Michal Jančo / 0910 459 581 |
|  | Mail. adresa: | michal.janco@reserves.gov.sk |

1. **Názov zákazky: „Bezpečnostnotechnická služba, služba technika požiarnej ochrany a poskytovanie pracovnej zdravotnej služby“**
2. **Opis predmetu zákazky a jeho rozsah:**

Predmet zákazky sa delí na 3 samostatné časti:

Časť č.1 zákazky – „Bezpečnostnotechnická služba a služba technika požiarnej ochrany“:

Predmetom tejto časti zákazky je zabezpečenie bezpečnostnotechnickej služby a služieb technika požiarnej ochrany. Potreba zabezpečenia uvedených služieb vyplýva zo zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a zákon č. 314/2001 Z. z. o ochrane pred požiarmi v znení neskorších predpisov.

Časť č.2 zákazky – „Poskytovanie pracovnej zdravotnej služby“:

Predmetom tejto časti zákazky je zabezpečenie pracovnej zdravotnej služby a vykonanie kurzu prvej pomoci. Potreba zabezpečenia uvedenej služby vyplýva zo zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, podľa § 30 a nasl. zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a podľa vykonávacích predpisov k uvedeným zákonom.

Časť č.3 zákazky – „Pravidelná kontrola, oprava a údržba hasiacich a protipožiarnych zariadení“:

Predmetom tejto časti zákazky je zabezpečenie pravidelných prehliadok a údržby hasiacich a protipožiarnych zariadení. Potreba zabezpečenia uvedených služieb vyplýva z vyhlášok MV SR:

č. 719/2002 Z. z. ktorou sa ustanovujú vlastnosti, podmienky prevádzkovania a zabezpečenie pravidelnej kontroly prenosných hasiacich prístrojov a pojazdných hasiacich prístrojov,

č. 699/2004 Z. z. o zabezpečení stavieb vodou na hasenie požiarov,

č. 478/2008 Z. z. o vlastnostiach, konkrétnych podmienkach prevádzkovania a zabezpečovania pravidelnej kontroly požiarneho uzáveru.

1. **CPV kódy:**

**Časť č.1 zákazky**

80550000-4 Bezpečnostné školenia

71317200-5 Služby súvisiace s ochranou zdravia a bezpečnosťou pri práci

75251110-4 Prevencia proti požiarom

**Časť č.2 zákazky**

85147000-1 Podnikové zdravotné služby

80562000-1 Školenia na poskytovanie prvej pomoci

**Časť č.3 zákazky**

50413200-5 Opravy a údržba protipožiarnych zariadení

75251110-4 Prevencia proti požiarom

1. **Podmienky účasti:**
   1. **Osobné postavenie (požaduje sa pre každú časť zákazky):**
      1. Uchádzač musí splniť podmienku účasti podľa § 32 ods. 1 zákona o verejnom obstarávaní:

e) je oprávnený poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

* + 1. Uchádzač preukazuje splnenie podmienok účasti podľa odseku 1:

e) písm. e) doloženým dokladom o oprávnení poskytovať službu, ktorá zodpovedá predmetu zákazky,

f) písm. f) doloženým čestným vyhlásením.

* + 1. Uchádzač môže podmienky účasti uvedené v bode 5.1.1 nahradiť zápisom do zoznamu hospodárskych subjektov. Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona o verejnom obstarávaní, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.
    2. Uchádzač alebo záujemca nie je povinný predkladať doklady podľa bodu 5.1.2, ak verejný obstarávateľ je oprávnený použiť údaje z informačných systémov verejnej správy podľa osobitného predpisu. Uchádzač alebo záujemca (so sídlom alebo miestom podnikania v SR) nie je povinný predkladať nasledovné doklady, nakoľko je verejný obstarávateľ oprávnený použiť údaje z informačného systému verejnej správy:

- výpis z obchodného registra; výpis zo živnostenského registra, resp. iný doklad o oprávnení dodávať tovar, uskutočňovať stavebné práce alebo poskytovať službu od hospodárskeho subjektu, ktorý je zapísaný v Registri právnických osôb a podnikateľov (ďalej len „register“). Zrušenie povinnosti predkladať doklad o oprávnení dodávať tovar, uskutočňovať stavebné práce alebo poskytovať službu sa vzťahuje len na právnické osoby a fyzické osoby so sídlom, miestom podnikania v Slovenskej republike, zapísanými v registri,

1. **Požiadavky na predmet zákazky**

Upozornenie: požaduje sa len pre časť č.3 zákazky

**Časť č.1 zákazky**

Nepožaduje sa

**Časť č.2 zákazky**

Nepožaduje sa

**Časť č.3 zákazky**

* 1. Uchádzač vo svojej ponuke predloží doklad (osvedčenie) preukazujúci oprávnenie vykonávať kontroly a opravy požiarnych klapiek TROX FRK.

Uvedený doklad je potrebné predložiť vo forme skenu dokladu.

1. **Požiadavky na predmet zákazky vyžadované od úspešného uchádzača (najneskôr ku dňu podpisu zmluvy)**

Úspešný uchádzač je povinný najneskôr ku dňu podpisu zmluvy predložiť verejnému obstarávateľovi:

**Časť č.1 zákazky**

* 1. Doklad preukazujúci oprávnenie na výkon práce technika požiarnej ochrany zabezpečujúceho výkon jednotlivých činností v oblasti ochrany pred požiarmi v súlade s § 11 zákona č. 314/2001 Z. z. v znení neskorších predpisov, ktorým bude plniť túto časť zákazky, minimálne však pre 1 osobu.
  2. Doklad preukazujúci oprávnenie na výkon práce autorizovaného bezpečnostného technika alebo bezpečnostného technika v súlade s § 21 a § 22 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, minimálne však pre 1 osobu.
  3. Spôsobilosť podľa požiadaviek uvedených v bode 7.1 a 7.2 je možné preukázať aj jednou a tou istou osobou.

Pre osoby (alebo osobu ak sa požiadavka podľa bodu 7.1 a 7.2 preukazuje jednou a tou istou spôsobilou osobou) preukazujúce splnenie požiadavky podľa bodu 7.1 a 7.2 sa požaduje, predložiť oprávnenie na vykonávanie výchovy a vzdelávanie v oblasti ochrany práce v rozsahu jednotlivých činností v súlade s § 27 ods. 3 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, v zmysle Prílohy č.2: skupina 01 Bezpečnosť a ochrana zdravia pri práci a ustanovené pracovné podmienky.

**Časť č.2 zákazky**

* 1. Rozhodnutie Úradu verejného zdravotníctva Slovenskej republiky na vykonávanie pracovnej zdravotnej služby (dohľad nad pracovnými podmienkami) podľa § 30a ods. 4 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov pre zamestnancov vykonávajúcich práce zaradené do kategórie 1 a 2.

**Časť č.3 zákazky**

* 1. Doklad preukazujúci oprávnenie na kontrolu, opravy a plnenie hasiacich prístrojov v súlade s § 11 zákona č. 314/2001 Z. z. o ochrane pred požiarmi v znení neskorších predpisov.

1. **Obhliadka: v prípade záujmu, je možná.**

Obhliadku je možné uskutočniť v termíne do lehoty na predkladanie ponúk uvedenej v bode 18 tejto

výzvy a podľa dohody so zodpovedným zamestnancom:

Ústredie SŠHR SR:

Ing. Vladimír Futák, 02/57278 288, 0910 864 060

Závody SŠHR SR:

Kopaničiar – Ing. Tibor Zachar, 032/7787180, 0911 806 509

Brodniaka – Mgr. Branko Péchy, 041/4212474, 0910 448 187

Borovina – Ing. Rastislav Fides, 045/5380534, 0903 226 233

Ľupčianka – Ing. PaedDr. Ivan Kováčik, 048/4187294, 0903 806 004

1. **Predpokladaná hodnota zákazky**:

38 000,00 € bez DPH

Časť č.1 zákazky: 12 500,00 € bez DPH

Časť č.2 zákazky: 7 200,00 € bez DPH

Časť č.3 zákazky: 18 300,00 € bez DPH

1. **Miesto realizácie predmetu zákazky**:

Správa štátnych hmotných rezerv SR, Pražská 29, Bratislava

Závody SŠHR SR:

Kopaničiar, Železničná 2, Čachtice

Brodnianka, Cesta do Rudiny 3037/34K, Kysucké Nové Mesto

Borovina, Riečna 258, Vígľaš

Ľupčianka, Príboj 564, Slovenská Ľupča

1. **Lehota plnenia**

Trvanie zákazky: Od 01.01.2022 do 31.12.2024, resp. v zmysle bodu 1 Čl. IX Zmluvy (pre každú časť zákazky samostatná Zmluva).

1. **Obchodné podmienky**

Obchodné podmienky sú premietnuté v dokumente „Zmluva o poskytovaní služby“, ktorá tvorí prílohu č. 3 tejto Výzvy (pre každú časť zákazky samostatný dokument).

1. **Vysvetlenie podkladov:**
   1. V prípade nejasností alebo potreby objasnenia súťažných podmienok uvedených vo výzve na predkladanie ponúk alebo v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE <https://josephine.proebiz.com/sk/tender/15312/summary>
   2. Odpoveď na žiadosť o vysvetlenie bude uverejnené vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.
2. **Možnosť rozdelenia predmetu zákazky na časti**

Predmet zákazky sa delí na 3 samostatné časti:

Časť č.1 zákazky – „Bezpečnostnotechnická služba a služba technika požiarnej ochrany“

Časť č.2 zákazky – „Poskytovanie pracovnej zdravotnej služby“

Časť č.3 zákazky – „Pravidelná kontrola, oprava a údržba hasiacich a protipožiarnych zariadení“

Ponuku môže záujemca predložiť na ktorúkoľvek jednu, ľubovoľné dve, alebo na všetky tri časti zákazky.

1. **Variantné riešenie**

Variantné riešenia sa nepripúšťajú.

1. **Spôsob určenia ceny predmetu zákazky**

Cenu predmetu zákazky uchádzač uvedie do dokumentu „Návrh na plnenie kritérií“, ktorý tvorí prílohu č. 1 tejto Výzvy (samostatný dokument pre každú časť zákazky) na základe vlastných výpočtov, a to pre každú časť zákazky samostatne, pričom vezme do úvahy všetko, čo je nevyhnutné na úplné a riadne plnenie predmetu zákazky. Cena musí zahŕňať všetky náklady spojené s požadovaným predmetom zákazky.

Ak uchádzač nie je platiteľ DPH, uvedie navrhovanú cenu celkom, pričom v „Návrhu na plnenie kritérií“ (v prílohe č. 1) upozorní na túto skutočnosť.

Všetky ceny uvádza uchádzač zaokrúhlené na dve desatinné miesta. Do ceny je možné započítať len ekonomicky oprávnené náklady a primeraný zisk podľa § 2 a 3 zákona č. 18/1996 Z. z. o cenách v znení neskorších predpisov. Zmena ceny nie je prípustná, okrem zmeny zákonnej sadzby DPH.

1. **Podmienky financovania predmetu zákazky**

Na predmet zákazky verejný obstarávateľ neposkytuje žiadne preddavky ani zálohové platby. Predmet zákazky sa bude financovať z prostriedkov verejného obstarávateľa. Cenu za predmet zákazky sa verejný obstarávateľ zaväzuje zaplatiť úspešnému uchádzačovi na základe faktúry s lehotou splatnosti 21 dní odo dňa jej doručenia. Faktúra vystavená úspešným uchádzačom musí spĺňať náležitosti podľa všeobecne záväzných právnych predpisov platných v Slovenskej republike. V opačnom prípade je verejný obstarávateľ oprávnený faktúru úspešnému uchádzačovi vrátiť na opravu. Lehota splatnosti opravenej faktúry začne v takom prípade plynúť až odo dňa doručenia opravenej faktúry obsahujúcej všetky potrebné zákonné náležitosti.

Podrobné platobné podmienky sú uvedené v prílohe č.3 tejto výzvy, pre každú časť zákazky samostatne.

1. **Lehota na predkladanie ponúk:**

Lehota na predkladanie ponúk je do: **3.11.2021, 18:00**

1. **Spôsob a obsah predloženia ponuky**
   1. Ponuky sa predkladajú elektronicky, prostredníctvom systému JOSEPHINE <https://josephine.proebiz.com/sk/tender/15312/summary>
   2. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).
   3. Ponuka musí obsahovať:
2. dokument „**Návrh na plnenie kritérií**“ (príloha č. 1) skenovaný dokument vo formáte .pdf podpísaný oprávnenou osobou uchádzača s odtlačkom pečiatky, pre každú časť zákazky samostatne,
3. dokument „**Vyhlásenie uchádzača**“ (príloha č. 4) podpísaný oprávnenou osobou uchádzača s odtlačkom pečiatky uchádzača – skenovaný dokument vo formáte .pdf
4. dokument „Z**mluva o poskytovaní služieb**“ (príloha č. 3) doplnená údajmi, spolu s vyplnenými prílohami a podpísaná oprávnenou osobou uchádzača s odtlačkom pečiatky uchádzača – skenovaný dokument vo formáte .pdf, pre každú časť zákazky samostatne,
5. vyplnený dokument: **Zoznam subdodávateľov** (príloha č.5), pre každú časť zákazky samostatne,
6. dokumenty preukazujúce **splnenie podmienok účasti podľa bodu 5 výzvy,** pre každú časť zákazky samostatne,
7. dokumenty preukazujúce **požiadavky na predmet zákazky podľa bodu 6 výzvy**, požaduje sa len pre časť č.3 zákazky,
8. zadanie ceny v systéme Josephine (uvádza sa len celková cena)
9. **Kritériá na hodnotenie ponúk**

Kritériom na vyhodnotenie ponúk je **najnižšia celková cena v EUR s DPH** podľa údajov z dokumentu „Návrh na plnenie kritérií“, pre každú časť zákazky samostatne.

Pre časť č. 1 platí, že v prípade, ak predložia dvaja alebo viacerí uchádzači rovnaký návrh na plnenie kritéria na základe ktorého sa umiestnia na priebežnom prvom mieste (celkovú ponukovú cenu v EUR s DPH), úspešným sa stane ten uchádzač s najnižšou celkovou cenovou ponukou, ktorý ponúkne nižšiu cenu za komplexný výkon bezpečnostnotechnických služieb a služieb technika požiarnej ochrany (položka č. 1 podľa Prílohy 1a tejto výzvy na predkladanie ponúk).

Pre časť č. 2 platí, že v prípade, ak predložia dvaja alebo viacerí uchádzači rovnaký návrh na plnenie kritéria na základe ktorého sa umiestnia na priebežnom prvom mieste (celkovú ponukovú cenu v EUR s DPH), úspešným sa stane ten uchádzač s najnižšou celkovou cenovou ponukou, ktorý ponúkne nižšiu cenu za komplexný výkon pracovnej zdravotnej služby (položka č. 1 podľa Prílohy 1b tejto výzvy na predkladanie ponúk).

Pre časť č. 3 zákazky sa uplatní „rozhodné kritérium na vyhodnotenie ponuky“, ktoré sa uplatní v prípade rovnosti predložených cenových ponúk pre túto časť zákazky, t. j. ak predložia dvaja alebo viacerí uchádzači návrh na plnenie kritéria, na základe ktorého sa umiestnia na priebežnom prvom mieste. Úspešným sa stane uchádzač s najnižšou cenovou ponukou.

Rozhodné kritérium vyhodnotenie ponuky zodpovedá súčtu hodinových sadzieb, t.j. jednotkových cien položiek č. 19, 20, 21 a 22, resp. súčtu hodinových sadzieb za opravu hydrantov a požiarnych uzáverov s prehliadkou, v EUR s DPH (podľa Prílohy 1c tejto výzvy na predkladanie ponúk).

1. **Jazyk ponuky**

Celá ponuka, doklady a dokumenty v nej predložené musia byť vyhotovené v slovenskom jazyku. Uchádzač so sídlom mimo územia Slovenskej republiky, predkladá ponuku v pôvodnom jazyku a súčasne predloží úradný preklad do slovenského jazyka, okrem dokladov predložených v českom jazyku.

1. **Ďalšie informácie:**
   1. **Verejný obstarávateľ neuzavrie zmluvný vzťah s uchádzačom alebo uchádzačmi:**
2. u ktorých existuje dôvod na vylúčenie podľa § 40 ods. 6 písm. g) zákona o verejnom obstarávaní,
3. ktorí nie sú oprávnení poskytovať predmet zákazky,
4. ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, ktorí majú povinnosť zapisovať sa do registra partnerov verejného sektora a nie sú v ňom zapísaní.
   1. Verejný obstarávateľ **si vyhradzuje právo**:

a) zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo,

b) neprijať ani jednu ponuku v prípade, že predložené cenové ponuky budú vyššie ako je suma finančných prostriedkov určených na realizáciu tejto zákazky. Následne bude použitý postup zadávania zákazky zrušený.

c) postupovať pri vyhodnotení ponúk v súlade s § 112 ods. 6 v nadväznosti na § 55 ods. 1 zákona o verejnom obstarávaní a to vzhľadom na nepoužitie elektronickej aukcie, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Na základe vyššie uvedeného, verejný obstarávateľ vyhodnotí splnenie podmienok účasti a vyhodnotí ponuky z hľadiska splnenia požiadaviek na predmet zákazky uchádzačom, ktorý sa umiestnil na prvom mieste v poradí na základe kritérií na vyhodnotenie ponúk.

d) uskutočniť procesné úkony vedúcemu k identifikovaniu nového úspešného uchádzača, ďalšieho v poradí a ďalšie procesné úkony spojené s takýmto konaním uchádzača v prípade, ak verejný obstarávateľ zistí, že uchádzač poskytol nepravdivé, skreslené informácie v ponuke a ak také konanie bude mať vplyv na jeho vylúčenie zo zadávania zákazky.

**Upozornenie**:

Uchádzačom vyplnená príloha č.3 Zmluvy (Cenník hasiacich prístrojov a náhradných dielov) pre časť č.3 zákazky s uvedenými cenami jednotlivých položiek musí byť platná počas celého trvania zmluvného vzťahu.

Zaslanie ponuky tvorí podklad pre výber zmluvného partnera na uvedený predmet obstarávania a nezakladá pre predkladateľa ponuky žiadne nároky na uzatvorenie zmluvného vzťahu na predmet zákazky.

Prílohy:

1. Dokumenty „Návrh na plnenie kritérií“ (pre každú časť zákazky samostatne, 1a, 1b, 1c)
2. Dokument „Špecifikácia a rozsah predmetu zákazky“
3. Dokumenty „Zmluva o poskytovaní služby“ (pre každú časť zákazky samostatne, 3a, 3b, 3c)
4. Dokumenty „Vyhlásenie uchádzača“ (pre každú časť zákazky samostatne, 4a, 4b, 4c)
5. Dokumenty „Zoznam subdodávateľov“ (pre každú časť zákazky samostatne, 5a, 5b, 5c)